**REFERAT FRA STYREMØTE (11)**

**I NORSK IRSKSETTERKLUBB**

Dato: 25. november 2018, Trondheim.

Tid: Kl. 09.00-15.15.

Tilstede: Knut Reed (leder), Lene Moen (nestleder), Tor-Hartvig Bondø (avlsråd) , Nina Hordnes (utstilling), Arthur Aune (jakt og trening), Anders Flesberg (økonomi) og Tor Westrum (1. vara) og Knut Mathias Barkhall (2. vara).

Referent: Vigdis Ingebrigtsen.

**Sak 112/18: Innkalling og dagsorden**

**Vedtak:** *Godkjent.*

**Sak 113/18: Utestående saker fra tidligere styresaker**

|  |  |  |  |
| --- | --- | --- | --- |
| **Sak nr.** | **Tema** | **Ansvarlig** | **Status** |
| 64/18 | Avlsrådet | THB | Tor-Hartvig er leder av avlsrådet. Han har fått i oppgave å peke ut resten av medlemmene.Tore Salvensen er ansvarlig for godkjenning av avlshunder. *Styret oppfordres å komme med forslag. « Annonsering » på RAS konferansen + utlysning i FH -1. Tilby avlsrådskurs.* |
| 94/18 | Informasjon og kommunikasjon i NISK | KR | *Innspill fra styret og « annonsering » på RAS konferansen + utlysning i FH -1.* |
| 70/18 b | Handlingsplan 2012-2022. Revisjon og diskusjon innen 01.10. | KR | *Sak 115/18 og 116/18 i dagens møte* |
| 70/18 c | Eksteriør dommer konferanse. Nina er ansvarlig for en arbeidsgruppe, rapporterer status og planer til styret | NH | *Sak 118/18 i dagens møte.* |
| 70/18 d | RAS oppdatering. Tor-Hartvig og Arthur starter med oppdatering av tabeller. Må ferdigstilles til RU 2019 | THB | *Oppsummering av RAS konferansen og sak 114/18 i dagens møte.* |
| 89/18 | Endring av NISK lover til nytt NKK format | LM og AF | Legges frem til RS 2019 for godkjenning*Fått melding fra FKF at NISK ikke har behov for endringer.* |
| 09-18 | Organisering NM lag | AOA | *Sak 117/18 i dagens møte.* |

**Sak 114/18: Oppsummering RAS og veien videre**

I forbindelse med oppdatering av RAS samt mål og behov for å ha en tett dialog med oppdrettere/medlemmene besluttet styret å gjennomføre en RAS konferanse i Trondheim, lørdag 24. november. Hensikten var å gi en status på utviklingen av IS, få innspill/diskutere det langsiktige avlsarbeidet i NISK, og eventuelle endringer som bør inn i RAS.

**Vedtak:** *Styret var godt fornøyd med RAS konferansen****.*** *Godt oppmøte, bra foredrag og engasjerte deltakere. Leder av avlarådet har laget oppsummering (se vedlegg) fra gruppepresentasjonene som blir tatt med når RAS skal oppdateres. Første utkast vil være klar i januar. Dersom avdelingene ønsker å få lagt frem dette utkastet på sine årsmøter, så stiller styret seg disponibel til å komme.*

*Dokumentet med forslag til endringer vil også bli sendt ut på høring til avdelingene og til oppdrettere. Det endelige RAS vil bli lagt frem for godkjenning på RS 12. mai 2019.*

**Sak 115/18: Handlingsplan 2012-2022, oppdatering**

Handlingsplanen skal være et styringsverktøy for klubben. Den skal ta stilling til langsiktige utfordringer, mål og strategier for utviklingen av klubben og rasen. Gjeldene handlingsplan ble vedtatt på GF 2012.

I tillegg skal styret utarbeide en årlig plan med utgangspunkt i den langsiktige handlingsplanen. (se punkt 116/18 i dagens møte).Den oppdaterte planen og RAS vil danne grunnlaget for styres arbeid i 2019.

Handlingsplanen omfatter følgende hovedområder:

* Jaktegenskaper
* Helse
* Gemytt
* Eksteriør
* Medlemmer
* Økonomi

**Vedtak:** *Styret har gjennomgått planen og foretatt en oppdatering og status. Knut R redigerer. Skjema for gjennomført mål 2018 fyller THB ut.*

**Sak 116/18: Handlingsplan 2019**

Basert på Handlingsplan 2012 – 2022, skal styret hvert år utarbeide en årlig handlingsplan. Den skal sikre at styret jobber etter den omforente strategien samt at det er et hjelpemiddel til å følge opp de forskjellige initiativene.

Klubbens visjon er:

*Irsksetteren skal være et naturlig førstevalg som stående fuglehund.*

**Vedtak:** *Styret har utarbeidet en kortsiktig handlingsplan, som vil være et styringsdokument for styrets arbeid i 2019. Planen har tatt utgangspunkt i klubbens handlingsplan for perioden 2012 - 2022, rasens utvikling/måloppnåelse de siste årene samt arbeidet med revisjon av RAS og RAS konferanse desember 2018. Forslag om hvordan øke medlemstallet, engasjere oppdretterne mer med f.eks. å innføre en «Oppdretterpris» ble diskutert. Endelig plan legges frem på neste styremøte.*

**Sak 117/18: Organisering NM Lag**

Styret har fått konstruktiv tilbakemelding på at rutiner rundt NM -lag ikke fungerer godt nok i forhold til informasjon, rutiner og organisering. Styret ser et forbedringspotensial og vil oppdatere rutinene som skal være klar i god tid før neste prøvesesong.

**Vedtak:** *AOA vil legge frem de nye rutiner på neste styremøte.*

**Sak 118/18: Eksteriørdommer konferanse**

Det er behov for å skrive nye rasekompendiumer for våre to raser. Når dette arbeidet er ferdig vil det bli avholdt en eksteriørdommer konferansen der alle dommere som dømmer våre raser blir invitert.

**Vedtak:** *Det er satt ned en arbeidsgruppe på 4 personer ledet av utstillingsansvarlig i NISK Nina Hordnes som utarbeider nye rasekompendiumer. Det forventes å være ferdig i januar/februar 2019. Deretter skal kompendiumet til godkjenning i styret, og så hos NKK. Det legges vekt på god kvalitet og gode bilder. Det vil bli holdt en eksteriørdommer konferanse i 3.-4. kvartal 2019 der kompendiumene blir presentert og diskutert.*

**Sak 119/18: Profileringsartikler og Velkomstpakker**

Anders har kontakt med Bergans angående dunjakker. I tillegg jobbes det med markerings- og varmedekken.

**Vedtak:** *Det er mulig å kjøpe inn lette dunjakker fra Bergans gjennom vår forsponsor « Vigor & Sage». Den vil komme på kr. 1150,- i innkjøpspris, i tillegg kommer brodering, frakt og lagring. ( Normal utsalgspris er 2299,-). Det er en stor investering og vanskelig å forutse hvor mange som går i salg. Et alternativ er forhåndsbestilling, evt. at avdelingene administrerer bestilling og salg, og kan da beholde fortjenesten. Det har vært noen forespørsler fra avdelingene om ønske om profileringsklær. Anders og Knut Mathias vil jobbe videre med dette, og i tillegg se på andre alternativ. Tas opp på neste styremøte.*

*Styret besluttet å bestille inn mer av caps, klistermerker og Jubileums pins for salg.*

Velkomstpakker; *Har fungert som en «vervekampanje» i 2018. Pr. 26.11. har det kommet 137 nye medlemmer i NISK dette året. Pakken inneholder jubileumsbok, caps, buff eller klistermerker. Den har en verdi på kr. 320,- inkl. frakt og emballasje. Dette er en for stor utgift til at NISK kan fortsette med det. Fra 2019 vil nye medlemmer motta et velkomstbrev og klistermerker. Alle oppdrettere oppfordres og vil få tilbud om å få tilsendt Jubileumsboka – kun mot porto og gi til alle valpekjøpere, og i tillegg oppfordres dem til å melde dem inn i NISK.*

**Sak 120/18: Årsberetning 2018**

Ansvarsområder:

Styrets arbeid: Knut

Resultater, Årets Hunder, Jaktprøver og nye NJCH: Arthur

Avlsarbeid: Tor-Hartvig

Nye NUCH, utstilling: Nina

IRHS: Thomas

Økonomi: Anders

Informasjon, Arrangement, Drift: Vigdis

*Frist for innsending til Vigdis er 1.mars. Vigdis setter sammen og presenterer et utkast, deretter ferdigstilles den. - Skal legges ut på nettsiden senest 31. mars ( - 6 uker før RS).*

**Sak 121/18: Styremøter 2019**

Onsdag 9. januar kl.19.00, skype.

Onsdag 6. februar kl. 19.00, skype.

Onsdag 6. mars kl. 19.00, skype.

Onsdag 3. april kl. 19.00, skype.

Lørdag 11. mai kl. 09.00-12.00, Gardemoen

Søndag 12. mai kl. 09.00 – RS.

**Sak 122/18:** **Nytt fra RU**

Under revidering av jaktprøveregelverket på Fuglehundtinget 2018 er det nytt regelverk for to unghundmesterskap – Unghund Artic Cup (AC) og Norsk Unghundmesterskap Lavland (NUL) - som var tidligere Forus Open. Etter dagens regler vil dette medføre at det kun er mulig å oppnå championatpoeng i AC. FKF foreslår at begge mesterskapene skal gi championatpoeng.

**Vedtak:** *NISK støtter FKF sitt forslag. Ansvar: LM.*

**Eventuelt**

* **NM Skog;** *Arrangementet er anerkjent av NKK, regnskapet gav et overskudd og styret er meget fornøyd med gjennomføringen.*
* **RAS IRHS;** *Dette må også oppdateres til RS 2019 da den gikk ut i 2017. Det skal vurderes om kriteriene skal senkes grunnet liten populasjon.**Ansvar: NH og TO.*
* **Sponsoravtale med bladet «JAKT»;** *Denne avtalen vil bli sagt opp 31.12.2018 da den vil stride mot personvernreglene. Ansvar: AF.*
* **Sak til RU fra NISK;** *Når en hund har 3 anmerkninger på adferd på utstilling, utestenges den fra NKK for å delta på flere utstillinger. NISK mener at den også da må utestenges på alle aktiviteter, også jaktprøver og som godkjent avlshund. Ansvar: THB.*
* **Leder i FH 02-2019;** *Anders, frist: 29.01.*

**Neste styremøte:** Onsdag 9. januar kl. 19.00, skype.

**Vedlegg:**

OPPSUMMERING FRA GRUPPEARBEID UNDER RAS KONFERANSEN:

**Gruppe 1**

1.Mål

* Mere konkrete og målbare ting for de enkelte målene.
* Andre mål for gemytt - mentaltesting?

2.

* Indekser, kunnskap og fakta må komme fram
* Viktig å gjøre tilgjengelig for de som skal avle.
* Avl prioritering. Viktig å finne det som skal prioriteres
* Det må være rom for å tenke forskjellig. Være forsiktig med å lage for mange krav og begrensinger. Må være lov til å feile for enkelte.
* Avlsråd - må basere seg på objektive mål og kriterier slik at det ikke blir for person avhengig. Hvilke kriterier kan en gi disp. for. Viktig diskutere hva en kan dispensere fra.
* Bredde ut. Diskusjon for å få bruke flere hannhunder.
* Hva er viktigst – viltfinnerevne og jaktlyst eller HD?

3. Gemytt

* Det er fakta og kunnskap som er viktig blir formidlet til hannhund eiere og oppdrettere. Skal ikke være ekskluderende. Den type fakta skal formidles. Men det skal være de som avler som bestemmer om den skal brukes.
* Hannhundsamlinger. Mulig å få til?
* Holde på det sterke samhold.

**Gruppe 5**

* Desto høyere tall desto flere å avle på. Mål bør utgå fordi vi har de hundene vi har. Ikke hensiktsmessig med målsette innavls% da det er urealistisk.
* HD – ønsker at en i forbindelse med dispensasjon må man være litt mer konkret. Disp. Må gis på gitte kriterier. Hunden må han noe som en ønsker å bringe videre. Må gi disp. Ut fra gitte kriterier for indeks.
* Opprettholde A, B og C, men krav til HD-indeks hvis ønsker dispensasjon til avl.
* Ønsker at tisper skal ha to VG på utstilling for å bli godkjent, fra to forskjellige dommere.

**Gruppe 3**

* Samstemmer mye med G1 OG G5. Klubben bør jobbe for å få med flere på utstilling/prøver
* Avlskriterier stort sett OK som de er. Tveegget og skjerpe kravene da færre vil følge.
* Eksteriør. Må være obs. Må stå i rasekompendium at IS er en jakthund. Jobbe mot showdogs.
* Hannhunder – flere på avlsliste som ikke blir brukt. Synd. Hannhundsamling. Oppdrettere må motivere valpekjøpere til å bli med på aktiviteter.
* På topp må vi være obs – da skal alle avle. IS opp mot fugl tenderer til å bli myk nok, og litt treg på reisen. Følg med! Også på tomstander.
* HD – hvorfor ikke prøve i en periode og kjøre HD indeks på alle hunder. Sette sammen kullkombinasjoner på over 200. Kan kjøres som en forsøksordning
* Gemytt. Unge hunder fra 9 mnd. til 2 år. Ikke noe å legge vekt på tull/hgeng. Når de er over 2 år, og får mer enn 3 anmerkninger på gemytt – da bør de ikke stå på avlslista.
* Import viktig – men ikke for ofte og for like. Bør dokumentere seg på utstilling og jaktprøve i Norge før den blir godkjent. Bør dokumentere/premierer seg før bruk.

**Gruppe 4**

Målsetninger

* Ønsker flere objektive kriterier på måltall på populasjonsnivå. Rapportere på f.eks.
	+ Slipptid på jaktprøve/stand/ Tallkarakterer/Tomstand/presisjon
* Effektiv populasjon - se på
* Endre fra 6 til 5 gerenasjoner får mål. Slik som NKK
* Ønsker ikke innskrenkinger på avlskriterier verken på jaktprøve eller eksteriør. Viktig å ikke ekskluderer.
* Høydeundersøkelsen fra 2016/17 bør inn i RAS.
* Avlskriterier mth. HD. Ønsker ikke stramme mye, men kan komme med BØR krav om over 100 i snitt.
* Disp. Objektive kriterier. Publisere begrunnelsene
* To gemyttanmerkninger bør være nok til å fjernes fra avlslista.

**Gruppe 2**

* Samstemmer mye. Mer tydelig mål for eksteriør.
* Avlskriterer – ikke behov for innskrenkinger. Bør øke bredden i bruken av hannhunder.
* Viktig å dele informasjon.

Gemytt

* Har en mistanke om underrapportering. Kan vøre fare for at det øker underrapportering dersom en utestenger på bakgrunn av dette.
* Eksteriør. Må bli en viktigere del av RAS.